MAJOR จับมือพันธมิตรผุดแคมเปญ “ดูหนังฟรีริมน้ำเจ้าพระยา”
MAJOR ผนึกพันธมิตรจัดงาน “Cinema In The City By The River” ครั้งแรกกับการดูหนังริมแม่น้ำเจ้าพระยาฟรี 4 วัน 4 เรื่องแบบเต็มอิ่ม
MAJOR ผนึกพันธมิตรจัดงาน “Cinema In The City By The River” ครั้งแรกกับการดูหนังริมแม่น้ำเจ้าพระยาฟรี 4 วัน 4 เรื่องแบบเต็มอิ่ม
20 พ.ย. 2564

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ร่วมกับ บริษัท เกรท วอลล์ มอเตอร์ (ประเทศไทย) จำกัด, บริษัท เฮ้าส์ โอสถสภา ฟู้ดส์ จำกัด, บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC , บริษัท ซีพี-เมจิ จำกัด และ ไอคอนสยาม ต้อนรับฤดูหนาวเอาใจชาวมูฟวี่เลิฟเวอร์จัดงาน “Cinema In The City By The River” ชวนมาชิลดูหนังแบบ Outdoor ที่ทุกคนรอคอย
โดยครั้งนี้มอบประสบการณ์สุดพิเศษ ดูหนังแบบฟินๆ ท่ามกลางลมหนาวและวิวแม่น้ำเจ้าพระยายามค่ำคืน ณ ริเวอร์ พาร์ค ไอคอนสยาม ที่จะถูกเนรมิตสร้างสีสันให้กลายเป็นโรงภาพยนตร์กลางแจ้ง ตั้งแต่วันที่ 25-28 พฤศจิกายน 2564 วันละ 1 รอบ รอบเวลา 18.00 น. เป็นต้นไป มีภาพยนตร์ให้เลือกชมฟรี 4 เรื่อง ดังนี้
วันที่ 25 พฤศจิกายน 2564 เรื่อง Godzilla vs. Kong
วันที่ 26 พฤศจิกายน 2564 เรื่อง Mortal Kombat
วันที่ 27 พฤศจิกายน 2564 เรื่อง Suicide Squad
วันที่ 28 พฤศจิกายน 2564 เรื่อง The Conjuring : The Devil Made Me Do It
โดยจะเป็นการรับชมภาพยนตร์ผ่านเครื่องฉาย Laser ที่ให้ความคมชัดระดับ 4K ที่จะสร้างอรรถรสในการรับชมด้วยภาพที่คมชัดมาตรฐานเดียวกับโรงภาพยนตร์ ถือเป็นมิติใหม่ของการชมภาพยนตร์และสร้างประสบการณ์ใหม่สำหรับการชมภาพยนตร์แบบ Outdoor
นอกจากนี้ ในงานยังมีบูธบริการป๊อปคอร์น อาหาร เครื่องดื่ม และบูทกิจกรรมให้ร่วมสนุกอีกมากมาย สามารถติดตามรายละเอียดและการรับบัตรเข้าชมฟรี! ได้บริเวณหน้างาน หรือ ทาง www.majorcineplex.com และ App Major Group